Holdet, der har den tidligere Aalborg DH-direktør Jan Hansen i direktørsædet, vandt første kamp fredag mod et andet nordjysk 2. divisionshold med masser af ambitioner, Team Vesthimmerland, 23 - 21. Lørdag stod kampprogrammet på to kampe mod norske hold. Første kamp mod Grindheim endte uafgjort 24 -24, mens Vendsyssel trak sig sejrrige ud af den anden kamp mod sidste års vindere, Asker Håndbold, 32 - 26. Dermed var vejen banet til finalen søndag, der var et rent nordjysk anliggende mellem Vendsyssel og Aalborg DH?s andethold. Her var det igen vendelboerne der trak det længste strå med slutcifrene 22 - 19, og dermed kunne kalde sig vindere af Nøvling Cup 2011.
Det ambitiøse håndboldhold, Vendsyssel Håndbold, der spiller i 2. division, tankede selvtillid i weekendens Nøvling Cup.